

**LIETUVOS RESPUBLIKOS energetikos MINISTERIJA**

Biudžetinė įstaiga, Gedimino pr. 38, 01104 Vilnius,

Tel. (8 5) 203 4696, faks. (8 5) 203 4692, el. p. info@enmin.lt, <http://enmin.lrv.lt>

Duomenys kaupiami ir saugomi Juridinių asmenų registre, kodas 302308327

|  |  |  |  |
| --- | --- | --- | --- |
| Pagal adresatų sąrašą  |  | 2020-  | Nr. (18.4-07E)- |
|  |  |  |
| **DĖL 04.1.1-LVPA-V-114 PRIEMONĖS „ELEKTROS ENERGIJOS IŠ ATSINAUJINANČIŲ IŠTEKLIŲ GAMYBOS ĮRENGINIŲ ĮRENGIMAS NAMŲ ŪKIUOSE“ PROJEKTŲ FINANSAVIMO SĄLYGŲ APRAŠO NR. 2 PROJEKTO DERINIMO** |

Lietuvos Respublikos energetikos ministerija (toliau – Energetikos ministerija) parengė ir, vadovaudamasi 2014-2020 metų Europos Sąjungos fondų investicijų programos administravimo taisyklių[[1]](#footnote-1) 68 punktu, siunčia 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.1.1-LVPA-V-114 priemonės „Elektros energijos iš atsinaujinančių išteklių gamybos įrenginių įrengimas namų ūkiuose“ projektų finansavimo sąlygų aprašo Nr. 2 projektą (toliau - Projektas).

Projektas parengtas Projektas parengtas, siekiant 04.1.1-LVPA-V-115 priemonės „AIE namų ūkiams“ (toliau – 115 Priemonė) veiklas „Įrengimas geografiškai nutolusiose nuo elektros energijos vartojimo vietose;“ ir „Įrengimas elektros energijos vartojimo vietoje daugiabučiame pastate ar jo teritorijoje“ perkelti į 04.1.1-LVPA-V-114 priemonę „Elektros energijos iš atsinaujinančių išteklių gamybos įrenginių įrengimas namų ūkiuose“ (toliau – 114 Priemonė). Pagal 114 Priemonę parengtas projektų finansavimo sąlygų aprašas (Nr.2), pagal kurį bus finansuojamos iki 10 kW galios atsinaujinančių išteklių energiją naudojančios technologijos, skirtos elektros energijos gamybai namų ūkių reikmėms, nepriklausomai nuo jų įrengimo vietos, o pagal 115 Priemonę kvietimai bus skelbiami tik pagal veiklą „Įsigijimas iš elektrinių parkų“. Toks priemonių atskyrimas bus aiškesnis, suprantamesnis fiziniams asmenims bei bus paprastesnis administruojančioms institucijoms. Priėmus projektą, neigiamų pasekmių nenumatoma.

Projektą parengė Energetikos ministerijos Investicijų skyrius (Projekto rengėja – Reda Lichadziauskienė, tel. (8 5) 203 4679, papild. 6, el. p. reda.lichadziauskiene@enmin.lt).

Projekto numatomo teisinio reguliavimo poveikio vertinimas neatliekamas vadovaujantis Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“, 4 punktu. Priėmus Projektą neigiamų pasekmių nenumatoma.

Projektas paskelbtas Lietuvos Respublikos Seimo teisės aktų informacinėje sistemoje (toliau – TAIS). Atliktas Projekto antikorupcinis vertinimas (Projekto antikorupcinio vertinimo pažyma pridedama). Prašome pastabas ir pasiūlymus Projektui pateikti per 10 darbo dienų nuo Projekto paskelbimo TAIS.

PRIDEDAMA:

1. Projektas su priedais, 28 lapai;
2. Projekto antikorupcinio vertinimo pažyma, 4 lapai.

Ministerijos kancleris Ramūnas Dilba

R. Lichadziauskienė, 8 5 2034679, papild. 6, el. p. reda.lichadziauskiene@enmin.lt

**LIETUVOS RESPUBLIKOS ENERGETIKOS MINISTERIJOS**

**2020- RAŠTO NR. (18.4-07E)-**

**ADRESATŲ SĄRAŠAS**

1. Lietuvos Respublikos aplinkos ministerija
2. Lietuvos Respublikos ekonomikos ir inovacijų ministerija
3. Lietuvos Respublikos vidaus reikalų ministerija
4. Lietuvos Respublikos konkurencijos taryba
5. Lietuvos Respublikos specialiųjų tyrimų tarnyba
6. VšĮ Lietuvos verslo paramos agentūra
7. Lietuvos Respublikos aplinkos ministerijos Aplinkos projektų valdymo agentūra
8. Viešoji įstaiga Lietuvos energetikos agentūra
9. Lietuvos saulės energetikos **asociacija**
10. Lietuvos energetikos konsultantų asociacija
11. VšĮ Lietuvos energetikos agentūra
12. Lietuvos pramonininkų konfederacija
13. Lietuvos savivaldybių asociacija
14. Valstybinė energetikos reguliavimo tarnyba
15. Lietuvos verslo konfederacija
16. VšĮ Darnaus vystymosi centras
17. Lietuvos smulkiojo ir vidutinio verslo taryba
18. Lietuvos energetikos institutas
19. Kauno technologijos universitetas
20. **AB „Energijos skirstymo operatorius“**
21. **VšĮ Būsto energijos taupymo agentūra**
22. **Respublikos būsto valdymo ir priežiūros rūmai**
1. patvirtintų Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014-2020 metų Europos Sąjungos fondų investicijų veiksmų programos administravimo taisyklių patvirtinimo“ [↑](#footnote-ref-1)